
98                                                                                                                                    DR 31.10.2016                                    

 

Ini adalah satu cadangan yang simplistic hendak menunjukkan kejahilan dalam 
urusan ekonomi. Sudah tentu sekiranya sebahagian besar golongan B40 mengikuti 
cadangan tersebut, bukan setakat tidak dapat meningkatkan pendapatan mereka ataupun 
meningkatkan kualiti hidup mereka tetapi akan memastikan mereka kekal di golongan B40 
selama-lamanya. Yang akan mendapat keuntungan adalah syarikat Uber dan yang akan 
menjadi kaya raya adalah pemegang syer Uber dan bukan pemandu Uber. Cadangan 
tersebut juga menunjukkan kekurangan sensitiviti terhadap keperitan dan masalah yang 
dihadapi oleh 60,000 orang pemandu teksi di mana rezeki mereka tergugat.  

■1900 

Sebenarnya pada 5 November 2014, saya pernah membangkitkan isu Uber ini 
melalui Sesi Soalan Parlimen. Malangnya, jawapan kerajaan ketika itu adalah tidak ada 
dasar yang berkenaan dengan operasi Uber. Dua tahun telah berlalu dan kini Yang Amat 
Berhormat Perdana Menteri dengan jelas memberi sokongan kepada Uber tanpa meneliti 
aspek rezeki pemandu teksi dan juga aspek undang-undang. Akta Pengangkutan Jalan 
1987, fasal 56(1) jelas menghalang seseorang yang tidak berlesen sebagai pemandu 
kenderaan perkhidmatan awam untuk membawa kenderaan yang membawa penumpang.  

Akta Lembaga Pelesenan Kenderaan Perdagangan 1987, fasal 33 pula 
menjelaskan jelas menyatakan hanya kenderaan yang diberikan lesen kenderaan 
perkhidmatan awam yang boleh digunakan. Kesalahan ini, jika dilakukan oleh pemandu 
ataupun operator seperti Uber apabila disabitkan kesalahan boleh didenda tidak lebih 
daripada RM5,000 atau dipenjarakan selama tempoh tidak melebihi satu tahun atau kedua-
duanya. Akta Pengangkutan Awam Darat 2010, fasal 16 juga menetapkan keperluan lesen 
untuk lesen operator pengangkutan awam dan ini merangkumi pemandu Uber dan juga 
operator seperti Uber dan GrabCar.  

Selama ini kita kenali apakah yang disebut “kereta sapu” sebagai pemegang lesen 
pemandu biasa yang membawa kereta biasa untuk membawa penumpang tanpa lesen 
pemandu teksi dan lesen kenderaan perkhidmatan awam. Bukankah Uber juga kereta sapu 
di sisi undang-undang yang sedia ada. Bagaimana kita sebagai penggubal undang-undang 
boleh menyokong satu cadangan yang jelas melanggari undang-undang sedia ada. We are 
the lawmakers, bagaimanakah kita boleh meluluskan cadangan tersebut?  

Sebenarnya saya tidak menentang konsep ride sharing sebagai satu modal 
ekonomi serta satu cara penggunaan kenderaan yang lebih efisien. Ride sharing juga 
merupakan satu trend seperti mana yang disebutkan oleh Yang Berhormat Setiawangsa 
tadi walaupun trend yang destruktif yang tidak dapat dihalang. Akan tetapi, operasi ride 
sharing seperti Uber dan GrabCar seharusnya disekat buat sementara waktu sehinggalah 
syarat-syarat berikut dipenuhi.  

Pertama, sama ratakan syarat di antara teksi konvensional dan ride sharing 
supaya pemandu teksi konvensional berdaya saing berbanding pemandu Uber dan 
GrabCar. Syarat-syarat seperti keperluan lesen pemandu pengangkutan perkhidmatan 
awam, keperluan lesen teksi, keperluan pemeriksaan berkala di samping sekatan terhadap 
teksi konvensional untuk berkhidmat di kawasan-kawasan tertentu. Di samping itu, 
keperluan insurans kenderaan harus setara untuk teksi konvensional dan kenderaan Uber 
untuk memberi pelindungan kepada penumpang.  

Syarat kedua, sepatutnya kementerian harus membantu pemandu teksi dan 
operator teksi konvensional untuk meningkatkan mutu perkhidmatan khususnya dengan 
penggunaan internet dan Apps di telefon pintar. Pelan transformasi perkhidmatan teksi 
yang diumumkan dua bulan yang lalu boleh dikatakan, “Too little, too late.”  

Syarat ketiga seharusnya meminda rang undang-undang yang sedia ada 
khususnya Akta Pengangkutan Jalan, Akta Lembaga Pelesenan Kenderaan Perdagangan 
dan Akta Pengangkutan Awam Darat 2010 untuk mengawal selia industri ride sharing. 
Sekatan sementara operasi ride sharing seperti Uber akan memberi ruang kepada 
pengusaha dan entrepreneur tempatan untuk terajui ride sharing di Malaysia dan tidak 
menyerahkan business tersebut kepada syarikat asing. Pemandu teksi konvensional juga 
mendapat ruang untuk menceburi sama ada memilih dalam meneruskan kerjaya mereka 
ataupun menyertai skim ride sharing sebagai pemandu Uber.  

 



Ini adalah satu cadangan yang simplistic hendak menunjukkan kejahilan dalam urusan ekonomi. Sudah tentu sekiranya sebahagian besar golongan B40 mengikuti cadangan tersebut, bukan setakat tidak dapat meningkatkan pendapatan mereka ataupun meningkatkan kualiti hidup mereka tetapi akan memastikan mereka kekal di golongan B40 selama-lamanya. Yang akan mendapat keuntungan adalah syarikat Uber dan yang akan menjadi kaya raya adalah pemegang syer Uber dan bukan pemandu Uber. Cadangan tersebut juga menunjukkan kekurangan sensitiviti terhadap keperitan dan masalah yang dihadapi oleh 60,000 orang pemandu teksi di mana rezeki mereka tergugat. #1900. Sebenarnya pada 5 November 2014, saya pernah membangkitkan isu Uber ini melalui Sesi Soalan Parlimen. Malangnya, jawapan kerajaan ketika itu adalah tidak ada dasar yang berkenaan dengan operasi Uber. Dua tahun telah berlalu dan kini Yang Amat Berhormat Perdana Menteri dengan jelas memberi sokongan kepada Uber tanpa meneliti aspek rezeki pemandu teksi dan juga aspek undang-undang. Akta Pengangkutan Jalan 1987, fasal 56(1) jelas menghalang seseorang yang tidak berlesen sebagai pemandu kenderaan perkhidmatan awam untuk membawa kenderaan yang membawa penumpang. Akta Lembaga Pelesenan Kenderaan Perdagangan 1987, fasal 33 pula menjelaskan jelas menyatakan hanya kenderaan yang diberikan lesen kenderaan perkhidmatan awam yang boleh digunakan. Kesalahan ini, jika dilakukan oleh pemandu ataupun operator seperti Uber apabila disabitkan kesalahan boleh didenda tidak lebih daripada RM5,000 atau dipenjarakan selama tempoh tidak melebihi satu tahun atau kedua- duanya. Akta Pengangkutan Awam Darat 2010, fasal 16 juga menetapkan keperluan lesen untuk lesen operator pengangkutan awam dan ini merangkumi pemandu Uber dan juga operator seperti Uber dan GrabCar. Selama ini kita kenali apakah yang disebut "kereta sapu" sebagai pemegang lesen pemandu biasa yang membawa kereta biasa untuk membawa penumpang tanpa lesen pemandu teksi dan lesen kenderaan perkhidmatan awam. Bukankah Uber juga kereta sapu di sisi undang-undang yang sedia ada. Bagaimana kita sebagai penggubal undang-undang boleh menyokong satu cadangan yang jelas melanggari undang-undang sedia ada. We are the lawmakers, bagaimanakah kita boleh meluluskan cadangan tersebut?. Sebenarnya saya tidak menentang konsep ride sharing sebagai satu modal ekonomi serta satu cara penggunaan kenderaan yang lebih efisien. Ride sharing juga merupakan satu trend seperti mana yang disebutkan oleh Yang Berhormat Setiawangsa tadi walaupun trend yang destruktif yang tidak dapat dihalang. Akan tetapi, operasi ride sharing seperti Uber dan GrabCar seharusnya disekat buat sementara waktu sehinggalah syarat-syarat berikut dipenuhi. Pertama, sama ratakan syarat di antara teksi konvensional dan ride sharing supaya pemandu teksi konvensional berdaya saing berbanding pemandu Uber dan GrabCar. Syarat-syarat seperti keperluan lesen pemandu pengangkutan perkhidmatan awam, keperluan lesen teksi, keperluan pemeriksaan berkala di samping sekatan terhadap teksi konvensional untuk berkhidmat di kawasan-kawasan tertentu. Di samping itu, keperluan insurans kenderaan harus setara untuk teksi konvensional dan kenderaan Uber untuk memberi pelindungan kepada penumpang. Syarat kedua, sepatutnya kementerian harus membantu pemandu teksi dan operator teksi konvensional untuk meningkatkan mutu perkhidmatan khususnya dengan penggunaan internet dan Apps di telefon pintar. Pelan transformasi perkhidmatan teksi yang diumumkan dua bulan yang lalu boleh dikatakan, "Too little, too late.". Syarat ketiga seharusnya meminda rang undang-undang yang sedia ada khususnya Akta Pengangkutan Jalan, Akta Lembaga Pelesenan Kenderaan Perdagangan dan Akta Pengangkutan Awam Darat 2010 untuk mengawal selia industri ride sharing. Sekatan sementara operasi ride sharing seperti Uber akan memberi ruang kepada pengusaha dan entrepreneur tempatan untuk terajui ride sharing di Malaysia dan tidak menyerahkan business tersebut kepada syarikat asing. Pemandu teksi konvensional juga mendapat ruang untuk menceburi sama ada memilih dalam meneruskan kerjaya mereka ataupun menyertai skim ride sharing sebagai pemandu Uber.